gentaiscool/nusaparagraph_topic huggingface dataset:
Roti Gempol aya di jalan Citarum, posisina ditukangeun Gedung Sate. Restoranna sajajar jeung Roti Cane jeung kafe LOS Tropis. Mun ditinggali di luar bentukna siga restoran jaman baheula. Cet tembokna warna krem lamun cet gerbang panutupna warna coklat. Pas asup ka restoranna, aya tangga nu kudu ditaekan ameh sajajar jeung lantaina, jumlah tangga na aya opat. Pas asup ka jero, bakal katingali korsi panjang ti ujung ka ujung ti sabeulah kenca tuluy ditambahan meja buleud anu leutik dihareupeun korsi eta jang nendeun roti, susu, jeung sajabana. Di jero na aya oge etalase anu jangkungna 1,5 meter. Lamun pembakaran roti na posisina nyanghareupan ka jalan, jadi ti luar oge bisa katingali proses nyieun roti bakarna.

Topic: food & beverages
Pilihan bisnis imahan leutik anu nguntungkeun nyaéta muka usaha jahit bumi. pikeun anjeun anu resep ngaput, ieu cocog upami anjeun ngajantenkeun kasempetan salaku panghasilan. per bulan usaha ngaput ieu bisa ngahasilkeun 1,5-3 juta. Sedengkeun modal anu dibutuhkeun teu pati ageung, mimitian ti Rp 2,5 juta tiasa ngajalankeun usaha rumahan anu hiji ieu. Muka barbershop ogé pilihan bisnis leutik nguntungkeun. Sababaraha barbershops kawentar nu mimiti leutik bisa kantong nepi ka 80 juta. Teras, sabaraha modal anu diperyogikeun pikeun muka tukang cukur ieu? ku modal 30-50juta cukup pikeun anjeun muka usaha ieu, asal anjeun terang kumaha motong rambut anu rapih, khususna upami anjeun parantos ngagaduhan sertifikat dina widang ieu, ieu mangrupikeun daya tarik pikeun pengunjung.

Topic: business
Teu babari jadi kuncen teh. Aya sababaraha sarat nu kudu dilakonan. Contona wae jadi kuncen Gunung Slamet. Nu kahiji, mibogaan kamampuan jeung pemahaman ngeunaan legenda di Gunung Slamet jeung cicing di sakitar lereng. Kadua, aya kasapukan ti masarakat ngaliwatan musawarah. Nu katilu, diangkat jeung direstui ku kuncen saacanna. Sarta sarat nu paling utama mah nyaeta mibogaan kasaktian jeung bisa ngobrol langsung jeung Eyang Slamet ku cara laku prihatin jeung semedi. Kuncen mibogaan tanggung waler nu gede, siga maturan pendaki ngameh salamet nepika tujuan. Sapanjang hirup salaku kuncen, Warsito diajar mikawanoh gejala alam nu aya pakuat-kaitna jeung aktivitas gunung api aktif eta.

Topic: culture & heritage
Gerakan takbirotul ihram anu bener. Nyaeta ngankat dua leungeun, tuluy dua leungeun diarahkeun ka kiblat posisina rada nyerong. Kaayaan ramo-ramo leungeun diantepkeun anggang siga biasana. Leungeun diangkat nepikeun ka juru ramo sajajar jeung ceuli bagian luhur, indung ramo sajajar jeung ceuli bagian handap jeung talapak leungeun sajajar jeung punduk. Saenggeus eta teundeun dua leungeun dibagian kenca antara bujal jeung dada, posisina lengeun katuhu numpakan leungeun kenca, indung ramo, jariji, jeung cingir leungeun katuhu nyepengan pigeulang leungeun sabeulah kenca. Curuk jeung jajangkung nu bagian leungeun katuhu dipanjangkeun dina luhur leungeun kenca. Saenggeus kitu tinggal maca doa iftitah. Tuluy cicing heula sakeudeung.

Topic: religion
Lamun ngobrol ngeunaan dodol, tangtu moal leupas tina Kabupatén Garut. Garut mangrupa daerah di Jawa Barat anu kasohor ku dodol unikna. Dodol nyaéta kadaharan jajanan anu miboga tékstur kenyal sarta lengket. Dodol ogé mindeng boga rasa amis sarta ogé digabungkeun jeung rupa-rupa rasa. Dodol teh sabenerna mirip mirip jeung permen ngan beda di teksturna. Loba nu nyebut oge yen dodol teh permen tradisional. Garut daerah panglobana anu nyieunan dodol gara gara eta garut anu dingaranan Kota Dodol, tangtu Garut ngabogaan sajarah jeung carita anu panjang ngeunaan jajanan mamah ieu. Padahal, dodol mangrupa salah sahiji oleh-oleh khas Garut anu matak pikasebeheun.

Topic: culture & heritage
Ku ayana Pandemi tangtuna aktivitas jadi teu bisa sagawayah dilakonan, siga contona mun biasana olahraga di luar rohangan atawa di lapangan nu loba batur, ayeuna mah jadi teu bisa. Tapi sanajan kitu urang masih bisa tetep olahraga ku ngalakukeun olahraga anu ringan, nu teu kudu kaluar imah, jeung teu kudu make alat-alat khusus. Olahraga ringan ieu mantuan pisan pas keur pandemi, jadi sanajan pandemi masih tetep bisa olahraga di imah. Salian ti nyehatkeun, urang oge bisa kahindar tina virus pas keur pandemi. Oge ku sabab babari dilakukeun, urang oge teu kudu boga peralatan khusus, cukup make awak sorangan geus bisa ngagawean olahraga ieu.

Topic: sports
Di lembur abdi teh aya sababaraha tokoh adat nu masih keneh aya dugi ka ayeuna. Aya nu jagjag keneh, aya oge nu tos pikun jeung uduran wae. Salah sahijina nyaeta Ki Sahmad. Ki Sahmad teh masih keneh jagjag dugi ka ayeuna. Kaleresan abdi dinten ayeuna bade ka bumi anjeunna kangge wawancara milarian informasi ngeunaan asal-usul lembur ieu. Abdi wawancara teh duaan jeung rerencangan. Pas datang dugi ka bumina, kaleresan Ki Sahmad aya ti teras bumina nuju santai. Tuluy abdi perkenalan jeung sasadu kana maksad abdi kadinya. Tuluy anjeunna ngijinan kangge diwawancara. Beres wawancara teh ngobrol heula sakedap ngaler ngidul. Alhamdulillah tos beres ngobrol, abdi sareng rerencangan uih deui ka bumi.

Topic: culture & heritage
Isra Miraj oge salah sahiji hari besar dina agama islam, isra miraj datang na di tanggal 27 bulan Rajab lamun nurutkeun kalender hijriah, hari besar ieu mah di mumule jeung dipikaweruh ku loba jelema ku sabab di jadikeun hari besar nasional di teteupkeun jadi hari libur nasional. Dina tahun 2023 ieu isra miraj ragrag dina tanggal 19 februari 2023. Isra miraj the paristiwa anu penting keur di inger pikeun urang salaku umat islam, paristiwa dimana parintah sholat 5 waktu dina sapoe sapeuting anu datang ti gusti Allah saenggeus nabi muhammad ngajakeun parjalanan anu panjang pisan. Keur ngingetan urang ka paristiwa ieu biasana sok di ayakeun acara, acara ieu eusi na aya ceramah jeung sajabana.

Topic: religion
Kitab suci agama Hindu nyaeta Weda, buku ieu lumaku sapanjang umur. Dimimitian ti jaman manusa prasejarah nepi ka jaman modern. Weda ngandung katerangan ngeunaan Gusti sareng alam semesta anu saluyu sareng kamampuan pikiran manusa. Numutkeun Drs. I Wayan Midastra, dkk. dina buku Widya Dharma Hindu Religion for Middle School, Weda disebut Apourucyam. Sabab, kitab suci ieu lain disusun ku manusa biasa, tapi ditarima ku jalma anu suci. Weda asalna tina kecap vid anu hartina "diajar uninga". Upami diinterpretasi sacara umum, Vedas mangrupikeun kitab suci pikeun diajar sadayana, ti anu biasa dugi ka anu sesah diuningakeun. Kitab ieu gaduh opat samhita.

Topic: religion
Al-Qur'an jadi salah sahiji kitab suci pedoman umat Islam dina sagala aspek kahirupan di dunia jeung di akherat. Dina Al-Qur'an eusina ngeunaan petunjuk hirup umat Islam nu diwujudkeun oge melalui kisah-kisah teladan nu jadi conto kahirupan. Kitab suci ieu dianggap kitab suci penyempurna kitab-kitab samemehna, nyaeta Taurat, Zabur, Injil, jeung Daud. Salah sahiji kaistimewaan Al-Qur'an nyaeta eusina nu sasuai jeung kahirupan umat manusa ti zaman baheula dugi ka zaman ayeuna-ayeuna. Hal ieu ngabuktikeun bahwa Al-Qur'an ngandung hiji kasucian jeung kaistimewaan nu eusina teh sasuai jeung sagala kondisi jeung zaman. Tangtu wae ieu jadi salah sahiji bentuk ngayakinkeun umatna yen leres ieu kitab suci teh pedoman hirup nu kedah diturutan.

Topic: religion
Aya nu nyebutkeun yen lamun di tempat gawe mah ulah gaduh rerencangan dekeut, cukup digawe sing sae tuluy balik ka imah tong seeur gaul sareng rerencangan di tempat gawe lantaran hal eta bakal mangaruhan kualitas gawe urang. Hal ieu teh lantaran geus seeur pisan jalmi anu geus ngalaman kajadian di tempat gawe anu kirang ngeunah lantaran dekeut teuing jeung rerencangan di tempat gawe. Biasana lamun nyampurkeun urusan gawe jeung urusan pribadi. Misalkan lamun aya masalah dina pagawean sok jadi teu ngeunah ka rerencangan sorangan lantaran geus dekeut jadi we teu wani ngomongkeun lamun aya masalah dina pagawean anu kirang sae. 

Topic: slice of life
Kamari abdi nuju mapah we ngaliwatan gang anu sempit. Abdi leumpang santai sabab paikir teh teu aya nu ngalangkung. Pas beres bijil ti gang, jol dipengkereun teh aya motor driver Grab ngalangkung nyiap abdi. Singhoreng mah meureun titadi teh nuturkeun abdi di gang, ngan teu wantun ngalaksonan. Motorna teh teu aya soraan, sabab ning eta mah motor listrik, sanes motor bahan bakar fosil. Abdi reuwas bari olohok sabab nembe mimiti deuihan ningali kandaraan motor listrik sakitu deukeutna. Sarua jeung sapedah, ngan bodyna leuwih ka body motor. Ternyata ayeuna mah seueur pisan nu tos ngangge motor listrik, utamana driver grab sabab dianggap leuwih mirah jeung ramah lingkungan.

Topic: technology
Gurita, sasatoan laut anu paling jarang didahar ku urang Indonesia di antara sasatoan laut nu sanesna. Daging gurita gaduh tekstur anu geunyal jeung rada heuras. Di Korea, gurita biasana didahar pas atah keneh, daging gurita anu tos dipotong-potong masih keneh ngagurilap langsung dicocol bumbu teras dihap. Gurita ngandung seeur pisan protein tapi lemakna sakedik, matak cocok kanggo nu keur diet. Daging gurita anu tos dimasak biasana bentukna jadi muringkel jiga sosis panggang. Daging gurita bakal jadi liat lamun kalilaan dikulubna, matak ngulub gurita mah tong lila teing, lima menit dikulub, teras dikeeum teras dikulub deui tilu menitan oge tos cekap.

Topic: food & beverages
Sholat fardhu teh dibentenkeun jadi sholat berjamaah jeun munfarid. Sholat berjamaah dilaksanakeun na berjamaah, biasana di masjid, ganjaranna nyaeta sanilai 27 pahala. Mun munfarid mah nyaeta sholat masing-masing ganjaranna kur hiji pahala. Ku kituna, penting pisan jang umat muslim supaya ngalaksanakeun ibadah sholatna berjamaah, supaya pahala nu dikengingna oge maksimal. Usahakeun ngiringan sholat berjamaah di masjid, komo utamana kaum lalaki mah da wajib. Mun kaum istri mah leuwih hade berjamaahna di imah masing-masing. Ku kituna, sabab penting pisan nyiar pahala nu gede, yuk urang biasakeun laksanakeun sholat berjamaah di masjid! Supaya urang bisa ngajalin siaturahmi oge jeung sasama muslim salian kulawarga.

Topic: religion
Carita kokolot suku Iban nu ngajaga leuweung Kalimantan. Perjuangan luar biasa para sesepuh pribumi Iban dina ngajaga kearifan lokal désa walungan Utik Dayak Iban di Kalimantan Barat kacida ngagenclang. Aranjeunna nekad nyobian ngajaga pelestarian ratusan rébu héktar leuweung primér anu murni. Sababaraha kelompok ngasongkeun yén carita perjuangan ieu "The Last Standing Forest in Borneo". Sakumaha dicaritakeun, nepi ka ayeuna para sudagar Malaysia mindeng datang mawa karung ringgit pikeun ngagoda jeung ngagoda Sesepuh Adat sangkan ngajual leuweungna ka tukang ngala leuweung ti nagara tatangga, pikeun ngancurkeun leuweung parawan suku Iban. "Aranjeunna sumping pikeun ngabersihan leuweung urang," saur kokolot suku dayak iban.

Topic: culture & heritage
Mun nuju libur kuliah teh abdi sok uih ka lembur. Biasana sapanjang liburan semester teh sok meakeun waktu di bumi, itung-itung istirahat. Bari cicing di bumi teh abdi sok bari icalan jajanan jang ngolo barudak. Biasana abdi sok icalan es krim oreo, stik cokelat oreo, jeung snack-snack nu lainna. Harga jualna ge tara mahal-mahal, paling sarebu atawa dua rebuan. Jualan na ge sok sakedik da bari ngeusian warung we di bumi. Itung-itung tambah kesel we ngadamelan jajanan na ge, sanes teuing ku niat icalan. Kadang oge icalanna dititipkeun ka warung di sakola supaya tereh seep. Mun teu ngadamel oreo ge sok ngadamel es krim nu rasa sanesna.

Topic: business
Sanajan olahraga lari teh olahraga anu ringan tapi loba kajadian pas keur lari sukuna kaseleo. Ieu mangrupakeun salah sahiji cedera nu paling mindeng kajadian. Penyebabna cedera ieu teh nyaeta aya robekan tina ligamen pergelangan suku, atawa otot. Matakan mun rek olahraga lari atawa olahraga naon wae ge penting pisan ngalakukeun pamanasan heula saacan ngamimitian lari. Tapi mun geus kajadian cedera bisa dilakukeun ku cara nga istirahatkeun heula bagian nu cedera, bisa ku cara ngompres bagian nu cedera ngagunakeun es atawa ngagunakeun elastic bandage ku cara diteken daerah cederana. Tapi lamun kateterusan mah leuwih alusna langsung dibawa ka dokter ngameh ditangani ku dokter.

Topic: sports
Anjeun tiasa nyarios ieu pisan low-wattage pikeun oven alat keur manggang roti 19 liter. Kuring boga hiji di imah, generasi kahiji nu teu boga lampu indikator, malah total watt ngan 560 watt (275 luhur, 275 handap), éta pikeun 250˚C. Upami éta ngan ukur pikeun ngagoreng pastri, éta paling saé nyangkut nganggo suhu 200˚C, janten jumlah watt langkung handap tina total watt di luhur. Tapi downside teh nya eta euweuh fitur rotisserie, nu mangrupakeun grill hayam puteran. Oven ieu ogé lain oven convection, jadi euweuh fitur kipas internal nu diperlukeun pikeun baking sababaraha jenis menu dahareun. Sajaba ti éta, controller suhu ogé ngatur suhu seuneu luhur jeung handap babarengan, jadi Anjeun teu bisa nyetel suhu luhur jeung handap béda. Masih pikeun beginners katuhu? Muhun, éta cocog pikeun pamula atawa newbie.

Topic: technology
Pandemi ngajadikeun seeur jalmi kedah milarian cara supados tiasa minuhan kabutuhan sapopoe di tengah kondisi hese milarian gawe. Tatanggi abdi ngamimitian nyieun usaha dahareun berger sareng kentang anu hiji kotakna dihargaan lima belas rebu. Eusina aya berger eusi daging sapi haseup, kentang goreng jeung naget ditambih saosna. Asalna mah manehna ngan icalan di sabudereun imah hungkul, tapi beuki lila manehna diajar cara icalan di Twitter jeung Instagram. Anu awalna manehna ngan meunang pesenan lima kotak sapoe, ayeuna nepikeun dua puluh kotak sapoe. Ti subuh keneh manehna tos balanja ka pasar, manehna boga prinsip yen emameun kanggo diical mah kedah seger. 

Topic: business
Sangu goreng salah sahiji kadaharan nu aya dimana-mana. Teu aya perkawis nu tiasa dijadikeun alesan jalma teu resep sangu goreng. Sanajan dijieun tina sangu urut, sangu goreng angger ngabogaan rasa nu raos. Kadaharan ieu oge janten salah sahiji kadaharan nu gampil divariasikeun kusabab bahan utamana sangu cocog wae dihijikeun jeung naon oge. Lobana restoran atawa nu icalan sangu goreng janten salah sahiji bukti upami ieu kadaharan dikaresep ku loba jalma. Lain rame tur dikaresep dihiji daerah hungkul saluruh Indonesia sapertosna resep jeung beuki ka ieu kadaharan. Komo ayeuna tos loba chef-chef luar negeri nu nyobian ngajieun sangu goreng salah sahijina nyaeta Gordon Ramsey.

Topic: food & beverages
Di Sukabumi aya hiji penginapan anu unik pisan, nyaeta Arusliar Nusa Traditional Cottage atawa nu sering dikenal ku sebutan Nusa. Tah penginapan ieu teh kabilang unik sabab lokasina nu di tengah-tengah wahangan Citarik. Jadi samacam pulau leutik nu kabentuk na cagak jalur cai wahangan. Lokasi Nusa nyaeta di Citarik, Cikidang. Kamar penginapan na mangrupa cottage atawa sasaungan nu jumlahna loba. Di tengah-tengah antara cottage aya taman jeung aula terbuka paranti ririungan. Mun kamar mandina mah aya di sisieun aula terbuka. Kenca katuhu jalan satapak na loba tempat diuk nu dijieun tina potongan kai. Nusa ngusung tema tradisional pisan, dugi ka pernak-pernik hiasan na oge di desain make bahan ramah lingkungan. Akses jalan ka Nusa sakira sapuluh menit leumpang ti jalan raya, tuluy meuntas kana jambatan tina kai jeung awi. 

Topic: leisures
Milarian tuangeun di gunung tiasa janten tangtangan sorangan kusabab sumber daya alam anu terbatas. Sanajan kitu, aya sababaraha cara pikeun manggihan kadaharan di gunung. Lamun aya walungan atawa situ sabudeureun gunung, ngusep bisa jadi cara efektif pikeun meunangkeun sumber protein. Coba mawa usepan jeung kait lamun ngadaki. Pilarian pepelakan liar, sababaraha conto pepelakan anu tiasa didahar nyaeta daun singkong, daun kelor, kacang, buah sareng sayuran liar. Nanging, penting pikeun emut yen sababaraha pepelakan sareng sasatoan liar tiasa bahya atanapi sesah didahar. Upami anjeun ngarencanakeun jalan-jalan anu langkung panjang, anjeun tiasa nyandak sumber tuangeun ti bumi, sapertos barang kaleng atanapi biskuit, salaku cadangan.

Topic: slice of life
Baheula ker ka jogja kuring sorangan liburan teh, heuteu pusing sih ai makan mah da jogja mirah jeung lengkap mereunan. Malah keur kuring mah sok ngadahar saaya-aya, nu penting mah  kaluar ti imah (padahal ngan ngurilingan kota bari kuliner). Kusabab gaduh tuangeun mewah di bumi Asa biasa. Tapi lamun ka luar (milih tempat anu alus) bakal nyegerkeun sakedap (sanaos anjeun tuang Indomie anu dikulub). Ngubek Malioboro jeung make jalur anu teu biasa pikeun wisatawan, kuring ngahaja nyéwa beca pikeun ngurilingan gang, asup ka pakampungan, pasar tradisional, ogé, jalur kahirupan masarakat Jogja. Jadi si tukang becak teh sumanget haha ​​sabab jalanna keur balanja pamajikanana, matak bungah. Wah mun di Malioboro mah rada maha bisa tilu kali lipat. Dahar Wedang Tahu sisi jalan, balanja salak pondoh murah. tah nu kos kiyeu nu ker itu kuring rasakeun.

Topic: leisures
Budak lalaki Sunda biasana bakal disepitan. Biasana isuk-isuk budak anu rek disunatan teh dimandian atawa dikurebkeun dina balong. Saterusna dipangku ku bapana dibawa ka pakarangan pikeun disunatan ku paraji sunat. Ayeuna disebut paramedik atanapi mantri. Seueur anu nyaksian, aya anu nyepeng hayam jago kanggo dipeuncit, aya anu nyepeng mercon sareng rupa-rupa kendang pikeun ditabuh bari ngaladenan marhaban. Tuluy budak nu disunatan téh dibawa ka imah. Teu kungsi lila, para semah , tatangga, babaturan, jeung dulur-dulur oge daratang. Maranehna mere duit ka budak sunat sangkan bisa bagja jeung poho kana kanyeri. Biasana budak anu disunat oge diarak nguliling make kuda ronggeng.

Topic: culture & heritage
Idul Adha biasana rame ku acara meuncit sato, nu dipeuncit mindengna domba jeung sapi. Di tiap kampung sok aya nu meuncit, jadi sok rame. Saenggeus meuncit sok milu motongan daging kurban make bedog anu saacanna geus diseukeutan heula. Geus kitu biasana daging-daging nu dikeureutan tuluy ditimbang jang dipindahkeun kana plastik-plastik leutik nu satuluyna mah dibagikeun ka imah warga. Peutingna sok loba nu nyate tiap imah teh diburuan, atawa mun pas zaman urang ngakost mah sok babarengan jeung tatangga kost sejen jang meuleum daging hewan kurban, aya nu bagian nyolokan dagingna kana awi, aya nu ngabumbuan, aya oge bagian nu ngipasan sate kanu alat nu geus aya arengna.

Topic: religion
Ti tsunami Aceh di taun 2004 masarakat Indonesia diajar kanggo nyanghareupan bencana alam, utamana tsunami. Pamarentah Indonesia oge masih keneh teu acan apal kumaha carana nanganan bencana alam tsunami, matak pas tsunami di Aceh teh seeur pisan relawan ti negara anu sanes anu ngabantosan Indonesia carana nyanghareupan bencana. Tapi beuki lila relawan ti negara nu sanes mulai ngajarkeun urang Indonesia supados tiasa mandiri dina nyanghareupan bencana. Negara anu sanes oge masihan seeur pisan alat-alat kanggo ngabantosan urang di Indonesia. Matak masarakat Indonesia oge kedah apal kana resiko bencana di mana wae. Komo lamun urang cicing di dekeut laut atawa gunung merapi. 

Topic: slice of life
Tokoh adat nyaeta jelema anu di anggap pamingpin anu ngabogaan kawasa jeung pangaruh dina hiji daerah. Tohoh adat biasana jelema anu di saja di kolotkeun keur ngajaga wibawa ku sabagean warga anu tugasna ngamumule suku asal daerahna. Biasana tokoh adat nyaeta jelema asli tina suku anu cicing jeung hirup keur ngabdi di daerah eta keur kamajuan sukuna. Biasana tokoh adat anu jadi tokoh adat ayeuna turunan ti tokoh adat samemehna.  Tokoh adat aya anu di pilih ku warga sorangan aya anu emang geus turunan jadi warga geus teu bisa ngusik  kapamingpinan nana. Tokoh adat di daerah pasti boga ciri khas masing masing gumantung di suku mana hirupna. 

Topic: culture & heritage
Urang salah sahiji penikmat radio, kabuktian nepikeun ayeuna masih aya radio di imah jeung sok disetel. Bagi urang pribadi mah radio salian ti jang hiburan, oge jadi media infromasi nu ngadidik. Komo deui warta-warta di radio sok update pisan, tiap jam pasti aya warta anu anyar, boh eta ngeunaan kamacetan, wilayah nu hujan di mana wae, jeung sajabana. Bagi urang radio jadi media hiburan teh sabab lagu-lagu nu didenge dina radio sok update jeung kekinian laguna, mindeng lagu-lagu dina Tiktok sok disetel dina radio. Urang mindengna nyetel radio teh pas isuk-isuk, sabari beberes imah, nyapu ngepel meh karasa aya nu maturan jeung teu tiiseun.

Topic: technology
Nonton pilem di bioskop mangrupikeun salah sahiji kagiatan anu tiasa dilakukeun ku sadayana dina waktos senggang. Berikut cara sangkan urang bisa lalajo pilem di bioskop. Kahiji, pilih pilem nu hoyong ditonton. Biasana, informasi ngeunaan pilem anu bakal dipidangkeun di bioskop tiasa ditingali ngaliwatan situs panyadia informasi sapertos Google atanapi ngalangkungan media citak sapertos koran. Sakali anjeun terang pilem anu bade nonton, gera-gera meser tiket dumasar kana waktos tayang anu dipikahoyong. Tiket tiasa dipeser sacara online ngalangkungan situs penjualan tiket atanapi langsung di konter bioskop. Pastikeun meser tiket sateuacan dinten tayang supados anjeun henteu keseepan tiket. Sanggeus eta, datang ka bioskop dina waktu nu geus ditangtukeun. Pastikeun sumping rada awal supados tiasa mendakan korsi anu nyaman sareng nyimpen barang-barang sangkan teu ngaganggu ka penonton sejenna. Salajengna, antosan pilem dimimitian. Biasana, sateuacan film dimimitian, bakal aya iklan atanapi trailer pilem sanes anu bakal dipidangkeun. Lamun pilem geus dimimitian, simak pilem nu keur nonton. Tong hilap mareuman hape atanapi ngalitan polumeu supados henteu ngaganggu pilem. Sanggeus film rengse, ninggalkeun bioskop kalayan sopan tur ulah ngaruksak fasilitas nu aya. Ku kituna, anjeun geus bisa lalajo pilem di bioskop. Wilujeng nonton pilem anu dipikaresep!

Topic: leisures
Di gawe di kantor anu jangkung jeung gede meunang ruangan anu aya AC na make seragam rapih eta teh pagawean impian anu loba di pikahayang ku generasi sababaraha tahun katukang, beda jeung jaman ayeuna loba jelema anu di sebut generasi milenial atawa generasi Z, generasi minelial jeung generasi Z anu biasana lahir di tungtung tahun 90 an nepi ka 2000 an, di gawe di kantoran dina jero gedung anu jangkung, gedung anu jangkung, dina ruamgan ber AC, make rapih jeung sajabana lain deui pagawean anu di pikahayang. Generasi milenial jeung gen Z leuwih senang jeung milih ngajieun usaha, usaha leutik leutik, uasaha UMKM jeung nu sejena. Ieu teh bisa kajadian ku sabab biasana generasi ieu umum na henteu nyaman lamun di gawe anu terikat, generasi ieu biasana oge leuwih kreatif jadina teu bisa di bere batasan.

Topic: business
Saung Mang Yeye mangrupikeun salah sahiji rumah makan nu katelah pisan kamana-mana. Alamatna nyaeta di Jalan Raya Kalijati, Subang. Saung Mang Yeye ngusung konsep rumah makan sunda nu nyayogikeun masakan khas urang sunda. Rumah makan ieu ayana di sisi kenca jalan pami ti arah Kalijati. Jumlah saung na seueur, aya kana dua puluh saung mah. Salian ti sasaungan, didieu oge aya kolam lauk leutik jeung tempat aayunan barudak. Sasaungan na mayun ka sawah hejo. Parkiranna lega di payuneun sasaungan, kanjat kangge 15 mobil mah. Barang asup ka rumah makan, urang langsung mendakan meja kasir kangge pesen tipayun teras ke dianterkeun ku pelayanna. 

Topic: food & beverages
Pikeun anu gaduh pakarangan anu sempit atanapi halaman anu alit, ngagunakeun metode vertikultur pikeun pertanian mangrupikeun cara anu tepat. Sakumaha ngaranna ngakibatkeun, verticulture ieu maksimalkeun lahan nangtung pikeun prosés ngebon. Métode ieu cocog pisan pikeun ngokolakeun pepelakan anu umurna pondok sapertos sayuran. Urang tiasa nganggo metode vertikultur ieu pikeun melak rupa-rupa sayuran sapertos sawi, kangkung, seledri, kailan, pakcoy, dugi ka tomat. Metode ieu ogé loba model, ti ngagantung nangtung, napel, nangtung, nepi ka rak. Biasana, urang tiasa mendakan rupa-rupa modél pot pikeun verticulture atanapi ngahémat biaya, urang ogé tiasa nganggo pipa plastik 4 cm. Pikeun metode rak nangtung, urang tiasa ngagantung paralon nganggo tali di sisi sareng nutupan sisi nganggo plastik atanapi polibag. Teras lebetkeun media tanam sareng campuran taneuh, kompos sareng sekam dugi ka ngeusian pipa sareng nempatkeun bibit pepelakan dina unggal liang dina talang. Saatos éta, jaga pepelakan ku cara nyiram sacara teratur sareng perhatikeun sirkulasi cai dina metode nangtung anjeun.

Topic: slice of life
Salah sahiji kasenian adat khas ti Subang nyaeta Sisingaan atawa nu sering oge disebut odong-odong. Sisingaan tos aya ti zaman panjajahan keneh. Sairing perkembangan zaman, ayeuna bentuk boneka sisingaan teh tos seueur dimodofikasi supaya bisa narik perhatian penonton. Kuduna boneka bentuk singa, ayeuna mah digentosku rupa-rupa bentuk, aya nu manuk huluna tilu, naga huluna manuk, jeung sajabana. Hal ieu boga dampak positif dina narik penonton, tapi oge boga dampak negatif nyaeta lunturna kaaslian seni sisingaan. Jadi, sapantesna mah kaaslian sisingaan teh dipertahankeun, sabab justru eta nu janten ciri khasna teh. Yuk ah urang lestarikeun deui sisingan nu asli lewat media sosial supaya leuwih dikenal kaaslianna ku kabeh masyarakat!

Topic: culture & heritage
Gedang gaduh khasiat ngalancarkeun pencernaan. Gedang oge sae kanggo hate lantaran ngandung likopen. Ngadahar papaya paling ngeunah lamun  ditiiskeun heula dina kulkas atawa bisa oge dirujak. Bagian ti tangkal gedang oge aya nu biasana dijieun buntil, nyaeta ti daun gedang. Buntil gedang biasana gaduh rasa anu pait, beda deui jeung buntil sampeu. Urang Sunda biasana resep ngadahar daun gedang sareng batangna langsung make sambel jeung sangu. Loba nu teu apal yen siki gedang oge gaduh mangpaat kanggo jalmi anu gaduh panyawat diabetes, carana tiasa diemam langsung sareng buahna, atau tiasa oge direndos teras dipoe janten bubuk. Siki gedang anu tos bubuk ieu tiasa dicampurkeun ka dahareun sapertos daging atawa sayur.

Topic: food & beverages
Salila pandemi damri anu biasana sok operasi di sababaraha tempat ayeuna tos ereun operasi lantaran bakal digentosan ku moda transportasi anyara nyaeta TemanBus, beus ieu sabenerna gaduh bentuk anu hampir sarua sareng damri, warnana bulao jeung korsina oge mirip. Tapi bedana nyaeta beus ieu mah leuwih tartib  janten urang teu tiasa ereun di mana wae, kedah di haltena. Cara mayarna oge benten, nyaeta kedah make mode mayar tina hape nyaeta nganggo artos elektronik, janten teu tiasa nganggo artos biasa, tapi pangaosna ngan lima rebu rupiah. Abdi tos dua kali nganggo TemanBus, angkutan umum ieu cocok kanggo mahasiswa, komo jurusanna teh ti Jatinangor ka Dipatiukur ngan cekap nganggo sakali. 

Topic: slice of life
Sebut wae ngaranna Luffy. Urang geus babaturan ti SMA. Geus 3 taun kuring sok sakelas jeung manehna. Éta saé janten babaturan sareng Luffy. Manéhna sok nyieun hal-hal lucu jeung teu jarang sakabeh kelas seuri dina guyonan na.

Anu ngajadikeun urang babaturan deukeut nyaeta urang boga hobi sarua, musik, sanajan selera urang béda. Urang ogé manggung di pensi SMA babarengan jeung nu jadi salah sahiji kenangan favorit urang ti waktu urang di SMA. Kusabab hubungan urang caket, unggal urang peryogi bantosan, urang pasti bakal ditulungan. Tah, pas lulus SMA, si Luffy ieu sakali nginjeum cajon kuring, sabab butuh keur acara RT-na mun teu salah mah. Kuring bakal langsung nginjeum sabab kuring henteu peryogi waktos éta deui. Nalika acara réngsé, abdi nanya ka anjeunna datang ka imah pikeun balik Cajon. Mimitina, Luffy henteu kunanaon balik, tapi anjeunna henteu sumping sababaraha dinten. Kuring terus nanya naha manéhna teu datang, jeung manéhna sok ngomong yén manéhna bakal datang deui. Maju terus nepi ka sok poho sabab loba ceramah jeung kagiatan séjénna.

Topic: slice of life
Akhir taun 2021 abdi dipasihan kasempetan kanggo ngiringan kegiatan mahasiswa di Pangandaran. Abdi sareng rerencangan salaku perwakilan UKM diundang ku rektorat kanggo sosialisasi UKM. Ieu pertama kalina deui abdi jalan-jalan ka luar Bandung saatos aya pandemi Covid-19. Sateuacan angkat ka Pangandaran peserta sadayana diswab heula, ieu oge pangalaman pertama kalina abdi diswab. Alhamdulillah hasilna negatif, teu aya nu positif. Sabari ngantosan peserta nu sanesna abdi popotoan heula di payuneun rektorat teras lebet ka beus. Arurang dipasihan sarapan sabari ngantosan peserta anu terlambat. Di Pangandaran urang datang ka kampus Unpad Pangandaran, teras ulin di pantai. Tim abdi janten juara pertama pas lomba di pantai.

Topic: leisures
Salian ti éta, Bank Jago ogé ngayakeun survey pikeun mikanyaho kabiasaan jeung tangtangan masarakat dina ngokolakeun kauangan. Tina diskusi anu panjang sareng survey, dipikanyaho yén salah sahiji masalah ageung anu disanghareupan nyaéta seueur tanggungan (generasi sandwich), henteu gaduh kontrol kauangan anu saé, sareng tingkat literasi kauangan anu rendah. Naon deui, lamun dilarapkeun kana pamakéan fitur aplikasi Jago. Ieu bakal ngamungkinkeun para pangguna ngajantenkeun perencanaan kauangan langkung senang, gampang, inovatif sareng kolaborasi sareng kulawarga sareng anu dipikacinta. Samentara éta, panaséhat Keuangan Philip Mulyana nambihkeun, program Fintamin dirumuskeun jadi resep anu ampuh dina ngajawab masalah kauangan generasi Indonésia. “Nepi ka tingkat idéal, tangtu kudu ngamimitian heula. Loba nu nungguan, engke duitna geus cukup. Malahan, beuki gancang urang mimiti nyokot léngkah pikeun ngatur kauangan anu hadé, tangtu hasilna bakal leuwih optimal,” pokna.

Topic: slice of life
Indonesia boga seni budaya anu teu kaitung jumlahna, mulai ti lagu tradisional nepi ka tarian tradisional . Salah sahiji tariantradisional anu paling terjkenal di indonesia nyaeta Tari Kecak  anu asalna ti daerah Bali. Seni tari ieu biasana dipintonkeun sacara masal ku puluhan malah ratusan penari lalaki anu diuk dina pola melingkar. Pementasan tari kecak rutin di pitontonkeun di bali eta nu ngajieun tari kecak jadi babari kasohor, tari kecak jadi saah sahiji daya tarik budaya anu di perkenalken ka para wisatawan di bali. Wisatawan di bali loba ti luar negeri, maranehna resepeun pisan kana seni jeung tradisi salah sahijina nya tari kecak ieu. Tati kecak disebut tari Kecak, sabab lamun dimaénkeun irama musikna, para penari baris ngangkat jeung ngagerakkeun leungeunna bari ngagorowok kecap “cak kecak kecak kecak”.

Topic: culture & heritage
Indonesia eleh 2-3 ngalawan Malaysia, ku hasil ieu Indonesia gagal lolos ka semifinal Sudirman Cup. Partai tadi koncina nyaeta di ganda putra lantaran Indonesia jeung Malaysia boga ganda putra nu cukup kuat, jadi partai koncina di ganda putra. Lamun Indonesia tadi meunang meureun geus beres di Single Putri nyaeta Gregoria atawa di Ganda putri nyaeta Greysia Apriyani. Greysia Apriyani di pertandingan pas di Sudirman Cup konsisten, alus, jeung mere point keur Indonesia. Sanajan persiapan saenggeus olimpiade cukup padet jadwalna. Mun ti pihak lawan, Lee Zii Zia cukup bisa diapresiasi lantaran penampilanna beuki gancang saenggeus dicepengan ku pelatih Hendrawan anu asalna ti Indonesia.

Topic: sports
Defia Rosmaniar (lahir 25 Méi 1995) nyaéta atlit Indonésia. ngaran Defia Rosmaniar kasohor pisan pas nyumbangkeun medali emas pikeun Indonésia dina Asian Games 2018.Kabeh mata penonton jeung warga indonesia langsung nyorot ka defia rosmaniar termasuk prsiden jokowi. Defia Rosmaniar mimiti diajar taekwondo dina taun 2007 nuturkeun léngkah lanceukna. Anjeunna milu dina Asian Games 2013, acara multi-olahraga internasional munggaran dina yuswa 18 taun sareng meunang medali perunggu dina tim awéwé sareng pasangan campuran. Manéhna ngawakilan Indonésia dina Asian Games Indoor and Martial Arts 2017 sarta meunang medali perunggu dina acara individu awéwé sarta mangrupa bagian ti regu awéwé Indonésia anu meunang pérak dina acara tim.

Topic: sports
Latihan mangrupa hal anu kudu dipigawé pikeun ngaronjatkeun kaséhatan awak. Henteu ngan éta, olah raga ogé ngagaduhan sababaraha kauntungan, sapertos ngabantosan ngirangan beurat sareng ngawangun otot. Kiwari, olah raga bisa dipigawé iraha waé jeung di mana waé, jadi teu kudu repot ka gim atawa maké pakakas husus. Salaku conto, ngan ukur nganggo mat yoga, anjeun parantos tiasa ngalakukeun latihan, latihan lantai, sareng jinis olahraga anu sanés. Praktis pisan, kan? Nanging, milih mat yoga henteu tiasa dilakukeun sacara acak. Aya hal-hal anu kedah diperhatoskeun supados mat yoga anu anjeun pilih cocog sareng tiasa dianggo dina jangka panjang, sapertos nimbang ketebalan mat kana bahan dasar anu dijieuna.

Topic: sports
Mesin cuci mangrupikeun salah sahiji alat éléktronik rumah tangga. Fungsi mesin cuci ieu tangtuna pikeun mantuan nyeuseuh anjeung meresihan baju tapi teu ngan baju mesi cuci bisa mersihan sagala bahan bisa horden, selimut nepi ka boneka. Ieu anu ngajadikeun mesin cuci salah sahiji produk produk éléktronik anu payu jeung di pikahayang ku loba jelema utama na ku ibu ibu,  kumargi dirasakeun bisa ngagampangkeun pagawean jadi leuwih gampang jeung gancang ti pada ngumbah sacara tradisional atanapi manual. Mesin cuci modern sorangan fungsina henteu ngan ukur nyeuseuh sareng ngabersihan. Sababaraha mesin cuci modéren ogé dilengkepan ku fungsi pengering sareng fitur modéren sanés pikeun nyeuseuh baju dumasar kana bahan sareng jinis baju anu badé dikumbah.

Topic: technology
Minggu kamari abdi sakulawarga ngalongok nini nu imah na di deukeut pantai. Balik tiditu ngahaja nyimpang ka pelelangan rek neangan kerang dara. Kerang dara didieu teh harga na dua puluh rebu sakilo. Eta teh harga karek dihanjatkeun tina parahu. Sakitu mah kaitung murah. Buru-buru we abdi teh meser tilu kiloeun. Tos kitu abdi tuluy uih we ka bumi. Tah sanepina di bumi eta kerang dara teh diasakan ku abdi make bumbu asam manis. Beuh ngeunah pisan dituang na teh, sarerea ge deudeuieun. Asa na mah meser tilu kilo teh ngan sakoteap. Ah pami kieu mah centeh kedah meser deui kin upami kaditu.

Topic: food & beverages
Lanceuk kuring anyar meuli mesin cuci. Ngan hanjakal sok sanajan aya mesin cuci, manehna mah angger we nyeuseuh bajuna pituin teh ku panangan. Lain pedah embung ngagunakeun mesin cuci, tapi anjeuna teu wani make teh sabab sieun salah da teu apal kumaha cara ngagunakeunana.  Ningal kaayaan kitu kuring milu mangkarunyakeun. Keur naon susah susah nyeuseh ku panangan ari aya nu leuwih gampang. Awahing ku karunya, kuring ngawanikeun maneh meredih ka nu jadi lanceuk ipar kuring nyaeta garwana ki lanceuk supaya daek mapatahan  lanceuk kuring cara ngagunakeun mesin cuci ngarah anjeuna tiasa nyeuseh ku sorangan ku mesin cuci. Alhamdulillah, tisaprak harita, ki lanceuk tara nyeuseh deui ku panangan. Anjeuna geus bisa nyeuseh ku mesin cuci. 

Topic: technology
Aya sababaraha faktor anu ngajadikeun bisnis urang teu maju-maju, di antarana nyaeta lantaran urang teu ngalakukeun perencanaan dasar. Konsep atawa rencana awal mangrupakeun hal anu penting kanggo satiap pangusaha sangkan usahana tiasa dijalankeun jeung tungtungna bakal ngahontal tujuan anu diharepkeun. Konsep dasar anu dijieun eta teh kedah sederhana lantaran supados tiasa dilakukeun dina mimiti urang ngajalankeun bisnis. Konsep jeung rencana ieu ige ngabantosan urang supados konsisten ngajalankeun bisnis lamun di tengah jalan urang meunang halangan. Urang oge janten moal gampang pasrah lamun usaha urang mulai nyanghareupan karugian. Urang oge kedah nyiapkeun rencana lamun ngke usaha urang janten rugi di tengah jalan.

Topic: business
Naha anjeun kantos ngalaman yén stb tv digital muncul kalayan kecap "No Radio Channel!"? Nalika dipareuman sareng dihurungkeun, éta tetep henteu leungit. Baheula nepi ka kuring ngareset setelan stb. Tétéla cara nungkulanana gampang pisan. Kieu kumaha carana ngalereskeun No Radio Channel dina stb tv digital. The set top box anu ku kuring dianggo nyaéta Apple Matrix beureum. Tapi sababaraha merek sejen oge ampir sarupa dina penampilan. Janten upami anjeun ngalaman hal anu sami maka tip ieu tiasa dianggo. Pintonan nalika No Saluran Radio muncul sapertos poto di handap ieu. Pikeun ngungkulan ieu, cara anu gampang pisan, nyaéta ku mencét tombol "Radio" dina stb jauh. Lajeng stb bakal balik deui ka acara tv. Tah kitu carana gampang kan lur.

Topic: technology
Ti leutik Nabi Yusuf  hirup sareng bapa jeung lanceukna. Hiji poe Yusuf ngimpi ningal sabelas bentang, panonpoe jeung bulan sujud ka manehna. Yusuf langsung nyaritakeun ngimpi eta ka bapana, Nabi Ya'qub.Yusuf teu meunang nyaritakeun ngimpi eta ka sasaha, hawatos bisi lanceuk-lanceukna nyilakakeun Yusuf. Hiji waktos Yusuf jeung lanceukna ulin, tapi hanjakal Yusuf dialungkeun ka jero sumur, lanceukna ngabohong, bejana Yusuf didahar ku sasatoan. Untungna Yusuf disalametkeun ku rombongan musafir, manehna dijadikeun budak. Tapi lantaran sifatna anu sae, manehna tiasa diangkat janten jalmi anu dipikahormat di karajaan. Yusuf teu kahaja papanggih jeung lanceukna anu baheula ninggalkeun manehna. Lanceuk-lanceuk Yusuf menta dihampura ku Yusuf, Yusuf teu boga dendam. Manehna tetep bageur ka lanceukna.

Topic: religion
Bungee jumping nyaéta olah raga anu dilakukeun ku cara luncat tina jangkungna sapuluh méter luhureun beungeut cai. Dilengkepan tali kaamanan sareng pendamping anu berpengalaman, kagiatan ekstrim ieu sering diburu ku pencinta adrenalin. Harti kecap bunge nyaéta karét dina tali anu kudu napel nalika nyieun luncat. Ku sabab dijieunna tina karét, lamun jumper geus nepi ka titik panghandapna atawa geus deukeut ka beungeut cai, awakna bakal rada ditarik ka luhur deui. Ieu bakal nyegah nganiaya beungeut cai dina sirah. Di Indonésia, bungee jumping geus cukup populér, ngan teu loba jalma diajar salaku olahraga. Kalolobaan jalma ngalakukeun eta salaku bagian tina salah sahiji pilihan rekreasi maranéhanana.

Topic: sports
“Cak, Cak, Cak” nyaeta sora has anu biasa kadangu lamun ningali pintonan Tari Kecak Bali. Tari Kecak ieu mangrupa seni drama tari anu dimaenkeun ku 50 nepi ka 150 penari. Sakumaha ngaranna, tari ieu diwangun ku penari, lolobana lalaki anu diuk sila dina bunderan. Papakean anu dianggo nyaeta sarung jeungkaen pasagi anu warnana hideung bodas siga papan catur anu ditalikeun bunderan dina cangkeng penari. Tari ieu dipidangkeun nalika aya acara, tamu, atawa nu sejenna. Tari Kecak janten salah sahiji tarian anu kasohor di Pulo Bali. Henteu ngan ukur kasohor, tarian ieu biasana oge dianggo pikeun upacara ngabageakeun tamu, oge upacara kaagamaan.

Topic: culture & heritage
Dina ngembangkeun téknologi industri sareng otomatisasi nyorong jalma pikeun nyumponan kabutuhanna gancang jeung praktis . Janten téknologi robotika dikembangkeun pikeun ngabantantuan jeung ngaringankeun pagawean manusa ka hareup na. Salah sahiji contohna aya Robot anu bisa nganteurkeun dahareun pengikut garis nyaéta robot anu diciptakeun pikeun ngagentos peran palayan di réstoran. Robot ieu miboga kamampuh pikeun nganteurkeun kadaharan sacara otomatis. Robot pangiriman menu dahareun ieu ngagunakeun konsép Line Follower, anu nuturkeun lintasan ka tabel anu tos ditangtukeun. Nulis kode program maké Arduino IDE 1.6.5 sarta ngagunakeun program basa Basic4Android pikeun ngadalikeun robot. robot ieu ngagunakeun 2 roda na 1 bebas roda nu disimpen di hareup. Sénsor anu digunakeun nyaéta sénsor fotodioda minangka 6 sénsor pikeun navigasi robot sarta robot ieu ngan dikawasa ku Android. Sahingga sistem sakabéh robot pangiriman dahareun ieu bisa fungsina leres.

Topic: technology
Food Stylist salah sahiji pagawean nu berhubungan jeung masakan. Ieu pagawean saluyu oge jeung food photographer ngameh dahareun katinggali artistik. Aya cara supaya dahareun katinggali ngeunah di dahar. Kahiji milih piring atawa wadah ngameh batur nu ninggali tetep fokus kana dahareun. Leutik gede na piring bisa disasuaikeun jeung kabutuhan. Kadua ngatur posisi jeung porsi dahareun, carana ngatur titik fokus dahareun diteundeunna di bagian sisi piring, lain di tengah. Nu katilu perhatikeun oge bahan dahareun baseuh atawa garingna, kudu dipisahkeun lantaran mun nu baseuh mah sok ngalir caina. Nu terakhir penyajianna dina jumlah anu ganjil, sabab jumlah ganjil leuwih menarik jeung nyieun batur ngarasa meunang leuwih loba.

Topic: food & beverages
Peso Belati mangrupakeun salah sahiji senjata tradisional ti Papua. Senjata ieu dianggo pikeun ngajaga diri tina serangan musuh atanapi serangan anu sanes. Di balik ieu, keris has Papua cukup populer sarta dipikawanoh, sabab gaduh kaunikan. Naha disebut unik kusabab bahan utama pikeun nyieun senjata ieu beda jeung senjata tradisional umumna nyaeta ti tulang kasuari. Sanajan dijieun tina tulang kasuari, senjata ieu lumayan seukeut tur bisa maehan musuh atawa target. Salian ngagunakeun tulang, bulu manuk oge dipake ditapelkeun dina gagang keris. Kaunikan sejen peso belati ieu nyaeta ayana kerang salaku hiasan senjata. Kerangna aya dina gagang pakarang nu napel sareng bulu kasuari.

Topic: culture & heritage
Masarakat Sumatera Utara (Sumatera Utara), hususna urang Batak, geus teu asing kana lagu “Butet”. Lagu ieu asalna ti Tapanuli Utara, Medan. Penyanyi anu ngapopulérkeun lagu “Butet” nyaeta Jessica Nainggolan. Tina rupa-rupa referensi, te tiasa dipastikeun saha nu nulis lagu “Butet”. Butet sorangan mangrupa landihan pikeun budak awewe di masarakat Sumatera Utara. Lgu ieu nyarioskeun ngeunaan bapa anu nuju perang jeung ngarasa kangen ka putrina. Sanajan kitu, upama nitenan lirikna, lagu “Butet” teh mangrupa carita indung ka anakna anu disebut Butet. Harti tembang “Butet” nyaeta usaha indung nu keur nasehat ka anakna, Butet, sangkan ulah sedih. Sabab, bapana nuju perang di medan gerilya.

Topic: culture & heritage
Abdi émut, 3 taun kapengker nalika Aisyah ngaréngsékeun pendidikan dasar gunung jeung leuweung (PDGH) di Sisgahana salami 4 dinten, Aisyah janten jalmi anu langkung sae, langkung kuat, wijaksana sareng langkung bersyukur. Abdi terang, nalika Aisyah dugi ka ahir PDW, tanggal 28 Agustus, saatos 30 dinten teuas ngajalin ku alam, Aisyah bakal janten jalma anu langkung kuat, langkung saé, langkung bijaksana sareng mudah-mudahan langkung bersyukur.

Aisyah mah, uih deui neraskeun atikanna saatos 1 dinten kapok kamari, sanaos jalanna masih ngahalangan sabab sukuna lepuh sareng bareuh, sumanget pisan pikeun ngaréngsékeunana. Sababaraha chassis mutuskeun teu nuluykeun atikan maranéhanana pikeun sagala rupa alesan, sarta sababaraha chassis dikirim ka imah alatan masalah médis sarta sababaraha nyerah.

Topic: slice of life
Aya hiji lalaki ngaranna Budi anu mutuskeun pikeun muka toko alat olahraga di wewengkon maranehanana. Budi boga karep jeung minat kana rupa-rupa olahraga, sarta manehna nyangka yen muka toko barang olahraga bisa jadi jalan pangalusna pikeun ngajalankeun bisnis nu cocog hobi jeung kapentingan na. Budi mimiti ngararancang toko barang olahraga, milih lokasi anu strategis sareng desain interior anu pikaresepeun. Anjeunna oge milih rupa-rupa produk olah raga kualitas pikeun dijual di toko na, kalebet sapatu jalan, basket, reket tenis sareng seueur deui. Dina poe mimiti warung dibuka, Budi gugupay tapi sumanget pisan. Anjeunna siap ngalayanan konsumen dina ragam ramah tur mantuan aranjeunna milih alat olahraga nu cocog kaperluan sarta kapentingan maranehanana. Saatos sababaraha jam, toko mimiti rame sareng para palanggan anu resep meser rupa-rupa barang olahraga.

Topic: sports
Unggal pertandingan kejuaraan nasional arung jeram teh sok dilaksanakeun minimal genep poe. Poe mimiti jeung poe kadua teh sok dilaksanakeun official training run (OTR) atawa uji coba jalur. Jadi kabeh atlet teh diwioskeun nyobian jalur dina wantu jeung jarak nu toa ditangtukeun panitia. Poe katilu nembe diayakeun siding kangge nentukeun posisi star pas pertandingan. Poe kaopat nembe we upacara pembukaan pertandingan nu dilanjut ku pertandingan nomor lomba sprint sareng head to head. Poe kalima nomor lomba slalom atawa pertandingan nu ngalintasan gawang di wahangan. Poe kagenep nomor lomba down river race atawa pertandingan jarak panjang. Mun beres pertandingan terakhir, sok langsung aya upacara pengalungan medali jeung penutupan.

Topic: sports
Saha nu teu apal cireng? Kadaharan andalan urang sunda ieu janten paporit sagala kalangan, ti ibu-ibu nepika barudak pasti resep kana cireng. Rasana asin genyal-genyal tapi kriuk di luarna. Komo deui lamun ditambah eusian macem-macem sapertos baso, keju, suwir hayam, jeung bumbu pecel. Adonan cireng biasana lembut jeung lantaran didamel ti tipung aci anu dicampur cai ngagolak nepika kacampur teras dicetak. Aya nu bentuk biasa, aya oge nu bentuk lope, kotak, aya oge nu bentukna siga karoket. Umumna cireng warnana bodas lantaran bahanna ti sampeu, tapi aya oge tukang cireng anu nambihan tarasi ka adonan cireng anu ngajadikeun cireng warnana janten ping.

Topic: food & beverages
Di Jepang, seeur pisan hotel kapsul. Hotel kapsul asalna disadiakeun kanggo pagawe anu teu sempet mulih ka bumi lantaran kedah lembur digawe nepi ka wengi, janten milih mondok di hotel kapsul anu pangaos na langkung mirah ti pada hotel biasa. Naha bisa mirah lantaran hotel ieu bentukna sapertos kapsul alit, anu ngan cekap jang saurangeun hungkul. Dina jero kapsul, ngan aya hiji kasur, jeung tempatna oge rada heurin. Janten, upami urang bade ka kamar cai tiasa nganggo kamar cai anu aya di luar. Mondok di hotel kapsul urang kedah ngahargaan jalmi nu sanes, lantaran biasana jarak ti kamar hiji jeung kamar nu sanes dekeut pisan.

Topic: leisures
Lamun diitung-itung, ti leuleutik mah geus puluhan kali nganjang ka Kota Yogyakarta, tapi tetep, ngeunah jeung unik rasa Gudeg Yogyakarta sok ngajadikeun kuring sono ka kota ieu. Gudeg sorangan mangrupikeun kuliner khusus sapertos Es Pleret Blitar, Ayam Betutu Bali, tapi ieu ngan ukur tiasa dipendakan di Kota Yogyakarta. Gudeg asalna tina kecap Jawa, nyaéta gudheg, nyaéta kadaharan asli ti wewengkon Yogyakarta jeung Jawa Tengah, dijieun tina bahan utama nangka ngora asak jeung santan. Masakna oge rada lila, nepi ka asak-asakna butuh jam-jaman. Sanggeus asak, warna kadaharan ieu condong jadi coklat. Warna semu coklat ieu disababkeun ku daun jati anu asak babarengan. Sajian gudeg biasana sok didahar ku sangu, santan kentel (areh), hayam geprak, endog, tahu jeung sambel goreng krecek.

Topic: culture & heritage
Perubahan gaya hirup di desa nu kajadian ayeuna ieu bisa dirasakeun ku masarakat, utamana masarakat nu cicing di pedesaan. Ku ayana teknologi, masarakat desa bisa ngamangpaatkeun teknologi, siga patani geus mulai ngagunakeun traktor sawah jang ngagantikeun tanaga sapi atawa munding jang ngagaru, hasil bangsal nu dicokot ti sawah tuluy ngagunakeun alat penggiling jang mesek kulit tina beas, jeung sajabana. Masarakat bisa ngamangpaatkeun teknologi, tapi aya rasa hariwang ngeunaan teknologi teh nyaeta penggunaan teknologi nu salah boh eta budak leutik oge dewasa. Ayeuna mah katinggali di desa urang wae ge loba masarakat desa nu ninggalkeun sistem gotong royong jeung loba masaraka desa anu mulai apatis.

Topic: slice of life
Basa tahun 2018 urang jeung kabeh kulawarga nu di bekasi liburan bareng ka puncak bogor. Urang jeung kabeh kulawarga sabenerna boga niat pikeun ngahibur jeung ngajak jalan jalan nini nu ges kolot teu bisa kamana - mana pikeun teu jenuh jeung ceria deui. Urang mangkat liburan jeung kabeh kulawarga nyaeta kulawarga anak anak na nini. Nini ngagaduhan 9 anak jeung 17 incu oge teu pho aya cicit- cicit. Urang mangkat liburan kurang leuwih opat puluh orang. Urang mangkat naek bes, Jam 9 isukurang kabeh kumpul terus ngadoa tulung mangkat. Kuduna sememeh dhuzur ges nepi tapi di jalan macet pisn jadi nepi ashar. Ges sholat urang langsung ka vila heula nu ges di pesen keur beberes jeung istirahat. Isukan na karek urang ulin ka tempat wisata alam lain.

Topic: leisures
Nu mimiti istirahat jeung sare anu cukup, kurang sare jeung cape bisa beuki stres. Ku sabab kitu, sare nu cukup jeung istirahat cukup hiji hal anu kudu jang mengatasi stres. Tuluy olahraga anu teratur. Olahraga bisa mantuan urang ngurangan stres jeung ningkatkeun kasehatan sacara sakabeh awak. Olahraga sahenteuna 30 menit unggal poe bisa mantuan urang ngaleungkitkeun stres. Penting oge jang ngajauhan kabiasaan anu teu sehat, nyaeta ngaroko, nginum alkohol, atawa ngonsumsi obat-obatan nu diulahkeun bisa memperburuk stres. Ku sabab kitu, ngajauhan kabiasaan anu teu sehat bisa mantuan ngurangan stres. Nu terakhir urang bisa nyieun jadwal nu teratur jang mereskeun tugas-tugas sacara bertahap, ieu oge bisa mantuan ngurangan tekanan jeung stres.

Topic: slice of life